**Z Á P I S N I C A č . 1/2023**

zo zasadnutia Komisie obchodu, služieb, cestovného ruchu a podnikania

pri OZ v Topoľčiankach dňa 2. marca 2023

**Naše číslo: 356/2023 Reg. Značka: UJ6/A-10**

**Prítomní:** Mgr. Durdíková Dominika, Ing. Czermak Eva Phd., Ing. Matejová Lenka, Ing. Bieliková Hana Phd., Ing. Waldner Samuel, Ing. Kovalčík Emil Phd., Monika Brandtová

**Ospravedlnení:** Ing. Benček Daniel

**Miesto konania:** Obecný úrad v Topoľčiankach

**Čas konania:** 17.00 hod.

**Program:**

1. Otvorenie

2. Stručné zhrnutie stavu cestovného ruchu v Topoľčiankach

3. Stratégia rozvoja cestovného ruchu v obci Topoľčianky

4. Diskusia

5. Rôzne

**K bodu č. 1**

Predsedkyňa komisie Mgr. Durdíková Dominika privítala členov Komisie obchodu, služieb, cestovného ruchu a podnikania pri OZ v Topoľčiankach (ďalej len komisia) na spoločnom zasadnutí.

**K bodu č. 2**

Mgr. Durdíková predložila členom komisie stručné zhrnutie stavu cestovného ruchu v Topoľčiankach, prehľad počtu ubytovaných hostí v zariadeniach obce a počet prenocovaní. Počet zahraničných turistov poklesol o 20 %, tržby za ubytovanie narástli o 20 %. Informovala o možnostiach rozvoja cestovného ruchu v obci, kultúrno-spoločenských akciách, športových akciách.

Ing. Matejová informovala o pozvaní prezidentky SR k 100. Výročiu prvej návštevy prezidenta Československa T. G. Masaryka dňa 29. 7. 2023.

Mgr. Durdíková požiadala zástupcov jednotlivých podnikov o plán podujatí na rok 2023.

Ing. Kovalčík informoval o plánovaných podujatiach v Národnom žrebčíne Topoľčianky v roku 2023 – Deň otvorených dverí, voltížne preteky, dostihy medzinárodné vytrvalostné preteky...

Ing. Matejová informovala o akciách v Zámku Topoľčianky – počet návštevníkov v roku 2022 – 30 000, počet návštevníkov múzea 12 000. V roku 2022 sa natáčal v historických priestoroch film.

Ing. Waldner informoval o plánovaných podujatiach na rok 2023 vo Vinárskych závodoch Topoľčianky – Deň otvorených dverí, ochutnávky vín a destilátov, návštevy viníc, spoločenské a rodinné akcie.

Ing. Czermak navrhla usporiadať farmárske trhy v obci.

Ing. Kovalčík navrhol zorganizovať 0. ročník Dňa detí v spolupráci s jednotlivými subjektmi v obci, ktorý by sa v prípade záujmu konal každoročne v tento deň.

Mgr. Durdíková navrhla informovať čo najväčšie množstvo ľudí o podujatiach v obci, aby sa zvýšil počet návštevníkov, prostredníctvom sociálnych sietí, webových stránok jednotlivých podnikov a obce.

**K bodu č. 3**

Mgr. Durdíková navrhla možnosti stratégie rozvoja cestovného ruchu v Topoľčiankach.

* vybudovanie nových turistických a cyklistických trás
* prezentácia lokálnych remeselníkov
* možnosť vypracovania projektu z plánu obnovy – cykloinfraštruktúra – dobudovanie cyklochodníkov v obci prepojených s najbližším mestom
* vytvorenie „centrálnej“ ponuky podujatí všetkých organizácií v obci v jednom bulletine
* informovanie o pripravovaných podujatiach a aktivitách v obci na sociálnych sieťach, webových stránkach

**K bodu č.4**

Členovia komisií informovali o uskutočnených a pripravovaných podujatiach vo svojich podnikoch.

**V bode č. 5**

Ing. Kovalčík informoval o významnej udalosti pre Národný žrebčín Topoľčianky, ktorou bolo zapísanie Lipicana do Unesco. Deň otvorených dverí dňa 1. 5. 2023 sa bude niesť práve v tomto znamení ....

Na záver predsedkyňa komisie poďakovala za účasť a aktívny prístup členov a zasadnutie ukončila.

Zapísala: Monika Brandtová

Mgr. Dominika Durdíková

predseda komisie